ბაღის რკინიგზა

ბაღის რკინიგზა — რკინიგზის მაკეტის ნაირფეროვნება, უპირატესად განლაგებული შენობების გარეთ, მაგალითად, დამხმარე მეურნეობაზე. რკინიგზის გარშემო ცოცხალი მცენარეები და დეკორატიული ტბორებია გამოყენებული.

 ისტორია 
ბაღის რკინიგზების წარმოშობა განუყოფლად არის დაკავშირებული რკინიგზებისა და ლოკომოტივების აგების დარგის განვითარებასთან. უკვე XIX საუკუნის შუა პერიოდიდან ორთქლმავლების კონსტრუქტორები და რკინიგზის მშენებლები ქმნიდნენ ლოკომოტივებისა და ლიანდაგის ელემენტების შემცირებულ კოპიებს ტექნოლოგიებისა და სხვადასხვა კონსტრუქციების დასამუშავებლად.Marc Horovitz. A brief history of garden railroading  ამას გარდა, ასეთი მოდელები კეთდებოდა მდიდარი დამკვეთებისათვის. სენ-კლუს პარკის ერთ-ერთ გრავიურაზე გამოსახულია ორთქლმავლის მოდელი 1:5 მასშტაბში, რომელიც შეძენილია ნაპოლეონ III-ის მიერ.Clive Lamming. Trains Miniatures — Éd. groupe LR Presse, Auray, 2007, 149 pages. (ISBN 2-903651-40-X)

დიდი ხნის განმავლობაში შენარჩუნდა დიდი მრავალფეროვნება გამოყენებულ მასშტაბებში და ლიანდაგის სიგანის ზომებში. ეს არ იძლეოდა მოდელებისა და სალიანდაგო მასალების ერთდროული გამოყენების საშუალებას სხვადასხვა მწარმოებლებისგან. 1891 წელს ფირმა Märklin-მა დაიწყო სათამაშო რკინიგზების გამოშვება და საფუძველი ჩაუყარა სტანდარტიზაციის საწყისებს, შეიმუშავა რა I.

 კონსტრუქცია 
ბაღის რკინიგზა, როგორც წესი, მზადდება მსხვილ სამოდელო ტიპოზომებში (უპირატესად 0, I და G), რაც განპირობებულია მათი ექსპლოატაციით ღია ცის ქვეშ არსებულ ბაღებში, რომელიც აწესებს მოთხოვნებს გარემო პირობებთან დაკავშირებულ მოდელების მდგრადობაზე (მტვერი, მცენარეული ნაგავი, მწერები).

ბაღის რკინიგზების ელემენტების მასალები უნდა იყოს მდგრადი გარემო პირობების ზემოქმედებაზე (ნესტი, ტემპერატურის ცვლილება, პირდაპირი მზის შუქი). მაგალითად, თუ შენობებში გამოყენებული მაკეტებისთვის განკუთვნილი თანამედროვე მოდელური რელსები მზადდება ნიკელის ვერცხლისგან, მაშინ ბაღის რკინიგზების რელსებისთვის იყენებენ კოროზიასთან უფრო გამძლე მასალებს: თითბერს, ალუმინს ან უჟანგავ ფოლადს.

ასევე ბაღის რკინიგზების მშენებლობის დროს ითვალისწინებენ მოდელირებისათვის არადამახასიათებელ ფაქტორებს, როგორიცაა გრუნტის ამოწევა და გრუნტის ჯდენა, რის შედეგადაც ირღვევა ლიანდაგის პროფილი.

ბაღის რკინიგზების ლიანდაგები შეიძლება იყოს დასაშლელი, რათა წელიწადის ცივ პერიოდში შესაძლებელი იყოს მისი დაშლა, როდესაც ჭარბობს ნესტიანი ან თოვლიანი ამინდი. სალიანდაგე სქემის აკრეფის სიადვილიდან გამომდინარე მინიმუმამდეა დასული ლიანდაგის იზოლირებული მონაკვეთებისა და შემაერთებელი მავთულების რაოდენობა, რამაც შესაძლებელია მოდელების მიერ მოითხოვოს ციფრული მმართველობის გამოყენება, მათ შორის რადიოთი.

სქოლიო

კატეგორია:სარკინიგზო მოდელიზმი
კატეგორია:ვიწროლიანდაგიანი რკინიგზები